Un nou caz de violență zguduie SUA. Așa arată ultimele minute din viața unui bărbat de culoare.
Au fost proteste în orașul Rochester din cauza decesului unui afro-american. Daniel Prude a murit în martie, după ce a fost arestat de poliția din Rochester. Imaginile de la arestarea lui Daniel Prude au fost publicate abia acum, după 5 luni.
Ziua și protestul. Americanii sunt cu nervii la pământ. Trei bărbați de culoare au murit în ultimele trei luni în timp ce erau arestați de polițiști. Iar tragedii tot apar."La spate. Nu mișca. Nu mișca. Liniștește-te, omule. Nu mișca. În regulă?"Sunt ultimele minute din viața unui localnic din Rochester. A pierit în vreme ce polițiștii îl țineau imobilizat pentru că alerga dezbrăcat pe străzi și încercase să lovească ofițerii. Incidentul a avut loc în martie, dar nimeni nu a știut de el până când familia bărbatului nu a trimis imaginile unor televiziuni.Cum au aflat, localnicii s-au adunat în fața poliției și au protestat.Joe Prude – fratele lui Daniel Prude: "Am sunat ca fratele meu să primească ajutor. Nu ca fratele meu să fie linșat."Autopsia a stabilit că bărbatul a murit pentru că a fost asfixiat. În corpul bărbatului, medicii au găsit însă urmele unui drog foarte periculos, ce provoacă halucinații și comportament haotic. Ancheta care stabilește dacă polițiștii sunt vinovați pentru decesul individului este în plină desfășurare.